बता दें कि इस बीच वित्त मंत्रालय के प्रवक्ता डीएस मल्लिक ने बताया कि एलओयू जारी नहीं होने से उद्योगपतियों को परेशानी तो हो रही है। हो सकता है कि सरकार की ओर से आरबीआई को कोई कदम उठाने के लिए कहा गया हो। हालांकि मंत्रालय सूत्र यह भी बता रहे हैं कि मंत्रालय को कंपनियों व बैंकों की ओर से एलओयू पर प्रतिबंध लगाने से हो रही परेशानी के बारे में बताया गया है। साथ ही कहा गया है कि इस मामले का समाधान ढूंढ़ा जाए। सूत्रों ने यह भी बताया है कि अचानक एलओयू पर प्रतिबंध लगाए जाने से उद्योग जगत में हताशा है। इसलिए मंत्रालय ने उनकी शिकायत को आरबीआई के पास भेज दिया है।